एमाले पटकपटक सत्तामा पुगेको भए पनि उसले राष्ट्रको ढुकुटी बढाउने गरी कुनै पनि काम गर्न सकेको देखिँदैन । कांग्रेस नेतृत्वका सरकारले संकलन गरिदिएको रकमलाई विभिन्न कार्यक्रम बनाएर वितरण गर्ने र लोकप्रियता कमाउनेमै एमालेको ध्यान केन्द्रित देखिन्छ । वृद्धभत्ताको कार्यक्रम पनि त्यसरी नै अघि बढेको हो । त्यसैले वृद्धभत्ता एमालेको बिर्ता होइन, सरकारको कार्यक्रम हो । कुनै पनि सरकारले आवश्यकता हेरी पुराना सरकारका कार्यक्रमलाई हेरफेर गर्न सक्छ ।
